《咏芭蕉》
宋代·舒岳祥

虚明旱藕千丝透，清冷寒泉百脉来。
绿烛怕烧先自障，青牋欲寄倩谁裁。
正怜夜雨敲篷响，只恐秋风裂扇开。
月下徘徊清影动，却疑翠凤下瑶台。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。